stanford-oval/wikipedia huggingface dataset:
กีฬาบาสเก็ตบอลในกีฬาแห่งชาติครั้งที่ 41
ผลการแข่งขัน ทีมหญิง > สาย ข.

| อันดับ | ทีม | แข่ง | ชนะ | แพ้ | ได้ | เสีย | +/- | GA | แต้ม | ช-พ  |
| --- | --- | --- | --- | --- | --- | --- | --- | --- | --- | --- |
| 1 | กรุงเทพมหานคร | 4 | 4 | 0 | 277 | 191 | +86 | 1.450 | 8 |  |
| 2 | อ่างทอง | 4 | 3 | 1 | 278 | 249 | +29 | 1.116 | 7 |  |
| 3 | กระบี่ | 4 | 2 | 2 | 287 | 232 | +55 | 1.237 | 6 |  |
| 4 | พิจิตร | 4 | 1 | 3 | 207 | 284 | -77 | 0.729 | 5 |  |
| 5 | ปทุมธานี | 4 | 0 | 4 | 223 | 316 | -93 | 0.706 | 4 |  |
9 ธันวาคม 2555
| อ่างทอง | 77 - 65 | กระบี่ |
| --- | --- | --- |
| 15-15-26-18 |  | 15-11-21-19 |
9 ธันวาคม 2555
| กรุงเทพมหานคร | 79 - 30 | พิจิตร |
| --- | --- | --- |
| 19-18-24-18 |  | 9-10-8-3 |
10 ธันวาคม 2555
| ปทุมธานี | 68 - 86 | อ่างทอง |
| --- | --- | --- |
| 21-14-17-16 |  | 21-26-23-16 |
10 ธันวาคม 2555
| กระบี่ | 59 - 66 | กรุงเทพมหานคร |
| --- | --- | --- |
| 9-12-23-15 |  | 12-13-24-17 |
11 ธันวาคม 2555
| กรุงเทพมหานคร | 69 - 58 | ปทุมธานี |
| --- | --- | --- |
| 25-11-21-12 |  | 19-13-15-11 |
11 ธันวาคม 2555
| พิจิตร | 53 - 73 | กระบี่ |
| --- | --- | --- |
| 14-9-17-13 |  | 11-18-21-23 |
12 ธันวาคม 2555
| อ่างทอง | 44 - 63 | กรุงเทพมหานคร |
| --- | --- | --- |
| 12-11-9-12 |  | 18-11-13-21 |
12 ธันวาคม 2555
| ปทุมธานี | 61 - 71 | พิจิตร |
| --- | --- | --- |
| 17-14-14-16 |  | 15-21-23-12 |
13 ธันวาคม 2555
| พิจิตร | 53 - 71 | อ่างทอง |
| --- | --- | --- |
| 12-13-18-10 |  | 19-23-16-13 |
13 ธันวาคม 2555
| ปทุมธานี | 36 - 90 | กระบี่ |
| --- | --- | --- |
| 7-15-5-9 |  | 21-19-23-27 |
ผลการแข่งขัน ทีมหญิง > รอบชิง อันดับ 7

14 ธันวาคม 2555
| เชียงใหม่ | 44 - 65 | ปทุมธานี |
| --- | --- | --- |
| 13-10-15-6 |  | 15-19-20-11 |
15 ธันวาคม 2555
| พิจิตร | 77 - 60 | ขอนแก่น |
| --- | --- | --- |
| 25-19-13-20 |  | 14-20-19-7 |
ผลการแข่งขัน ทีมหญิง > รอบสอง

| อันดับ | ทีม | แข่ง | ชนะ | แพ้ | ได้ | เสีย | +/- | GA | แต้ม | ช-พ  |
| --- | --- | --- | --- | --- | --- | --- | --- | --- | --- | --- |
| 1 | กรุงเทพมหานคร | 7 | 7 | 0 | 460 | 318 | +142 | 1.447 | 14 |  |
| 2 | อ่างทอง | 7 | 5 | 2 | 472 | 429 | +43 | 1.100 | 12 | 1-0 |
| 3 | กระบี่ | 7 | 5 | 2 | 486 | 390 | +96 | 1.246 | 12 | 0-1 |
| 4 | ตาก | 7 | 4 | 3 | 420 | 371 | +49 | 1.132 | 11 | 1-0 |
| 5 | นนทบุรี | 7 | 4 | 3 | 455 | 427 | +28 | 1.066 | 11 | 0-1 |
| 6 | สุราษฎร์ธานี | 7 | 2 | 5 | 395 | 436 | -41 | 0.906 | 9 |  |
14 ธันวาคม 2555
| ตาก | 61 - 62 | อ่างทอง |
| --- | --- | --- |
| 16-16-15-14 |  | 15-20-14-13 |
14 ธันวาคม 2555
| นนทบุรี | 54 - 71 | กระบี่ |
| --- | --- | --- |
| 18-16-18-19 |  | 8-13-24-9 |
14 ธันวาคม 2555
| สุราษฎร์ธานี | 42 - 71 | กรุงเทพมหานคร |
| --- | --- | --- |
| 6-10-14-12 |  | 12-15-20-24 |
15 ธันวาคม 2555
| กรุงเทพมหานคร | 60 - 41 | นนทบุรี |
| --- | --- | --- |
| 17-13-14-16 |  | 10-10-6-15 |
15 ธันวาคม 2555
| อ่างทอง | 65 - 51 | สุราษฎร์ธานี |
| --- | --- | --- |
| 16-18-19-12 |  | 6-10-16-19 |
15 ธันวาคม 2555
| กระบี่ | 63 - 45 | ตาก |
| --- | --- | --- |
| 9-15-19-20 |  | 16-8-15-6 |
16 ธันวาคม 2555
| สุราษฎร์ธานี | 59 - 65 | กระบี่ |
| --- | --- | --- |
| 19-11-18-11 |  | 24-13-19-9 |
16 ธันวาคม 2555
| นนทบุรี | 68 - 67 | อ่างทอง |
| --- | --- | --- |
| 13-9-22-24 |  | 17-15-21-14 |
16 ธันวาคม 2555
| ตาก | 44 - 52 | กรุงเทพมหานคร |
| --- | --- | --- |
| 13-7-13-11 |  | 17-7-11-17 |
ผลการแข่งขัน ทีมหญิง > รอบรองชนะเลิศ

17 ธันวาคม 2555
| กรุงเทพมหานคร | 56 - 28 | ตาก |
| --- | --- | --- |
| 16-9-14-17 |  | 4-9-10-5 |
17 ธันวาคม 2555
| อ่างทอง | 61 - 44 | กระบี่ |
| --- | --- | --- |
| 18-15-14-14 |  | 13-11-6-14 |
ผลการแข่งขัน ทีมหญิง > รอบชิงชนะเลิศ

19 ธันวาคม 2555
| กรุงเทพมหานคร | 68 - 48 | อ่างทอง |
| --- | --- | --- |
| 18-21-15-14 |  | 9-11-15-13 |
ดิอะโกนิสต์

| The Agonist |
| --- | --- |
The Agonist
ข้อมูลพื้นฐาน
รู้จักในชื่อ: The Tempest
ที่เกิด: Montreal, Quebec, Canada
แนวเพลง:  Melodic death metal  Metalcore  Deathcore  Progressive metal 
ช่วงปี: 2004–2023
ค่ายเพลง: Century Media Records  Act  Spiritual Beast

อดีตสมาชิก: Danny Marino  Chris Kells Simon McKay Pascal Jobin Vicky Psarakis Alissa White-Gluz Andrew Tapley  Chris Adolph

เว็บไซต์: https://www.facebook.com/TheAgonistOfficial/
The Agonist (เมื่อก่อนคือ The Tempest) คือวงดนตรี Canadian melodic death metal เซ็นสัญญากับค่ายCentury Media Records ที่มาจาก Montreal, พวกเขาออกวางแผงอัลบั้มแรกคือ Once Only Imagined เมื่อวันที่ 14 สิงหาคม ปี 2007 และ วิดีโอ เพลง "Business Suits and Combat Boots" เผยแพร่เมื่อวันที่ 28 สิงหาคม ปี 2007 ซึ่งกำกับโดย David Brodsky(Strapping Young Lad, Gwar, God Forbid) และได้ถูกโหวตให้เป็นวิดีโอที่ดีที่สุดแห่งปีอันดับที่ 6 แห่งปีในช่อง MTV2's Headbanger's Ball ส่วนวิดีโอ "...And Their Eulogies Sang Me To Sleep" จากอัลบั้ม Lullabies for the Dormant Mind ก็ถูกกับกำโดย David Brodsky เช่นกันซึ่งเผยแพร่ในวันที่ 18 เมษายน ปี 2009 ซึ่งตามมาติดๆกับเพลงวิดีโอเพลง  "Birds Elope With The Sun" ซึ่งออกเมื่อ 22 เมษายน ปี  2009 ซึ่งเกิดจากการแสดงคอนเสิร์ตสดที่ทางวงถ่ายทำไว้ วิดีโอที่ 3 ซึ่งคือเพลง Thank you, Pain ออกเผยแพร่ครั้งแรกที่ Peta2 Blog ในวันที่ 3 กันยายน ปี 2009
หลังจากที่ออกอัลบั้มแรกแล้ว The Agonist ก็เริ่มทัวร์คอนเสิร์ตยาวและขึ้นเล่นกับวงต่างๆ เช่น God Forbid, Arsis, The Faceless, Sonata Arctica, Overkill, Epica, Visions of Atlantis, และ Enslaved
วันหนึ่งทางวงได้ประสบปัญหากับพายุหิมะและทำให้รถพ่วงของพวกเขาเสียหายที่ Rocky Mountains
White-Gluz คือชื่อหนึ่งที่ปรากฏใน "the hottest chicks in metal" เมื่อเดือน กรกฎาคม ปี 2007 ในนิตยสาร Revolver และหล่อนปรากฏขึ้นอีกครั้งกับ "hottest chick in metal" ในนิตยสาร Revolver เมื่อเดือน เมษายน ปี 2009
ทางวงได้ออกวางแผงอัลบั้มใหม่  Lullabies for the Dormant Mind เมื่อเดือน มีนาคม ปี 2009
เมื่อวันที่10 พฤษภาคม 2023 ทางวงได้ประกาศยุติกิจกรรมหรือยุบวงผ่านช่องทางเพจหลักในFacebook สาเหตุอาจะเป็นปัญหาส่วนตัวของแต่ละคนในวง
สมาชิกล่าสุด

Vicky Psarakis – lead vocal (2014–2023)
Danny Marino – rhythm guitar (2004–2007), lead guitar (2004–2023),
Chris Kells – bass, backing vocals (2004–2023)
Simon McKay – drums (2007–2023)
Pascal "Paco" Jobin – rhythm guitar (2010–2023)
สมาชิกล่าสุด > อดีตสมาชิก

Alissa White-Gluz - ร้องนำ
Andrew Tapley - Guitar
Chris Adolph - Guitar
ผลงาน

Once Only Imagined (2007)
Lullabies for the Dormant Mind (2009)
Prisoners (2012)
ดิจิมอนแอดเวนเจอร์ 02 เดอะ บิกินนิง

| ดิจิมอนแอดเวนเจอร์ 02 เดอะ บิกินนิง |
| --- | --- |
ใบปิดภาพยนตร์ในประเทศไทย
กำกับ: โทโมฮิซะ ทางูจิ
เขียนบท: อากัตซึกิ ยามาโตยะ
สร้างจาก: ดิจิมอน โดย อากิโยชิ ฮงโงะ
อำนวยการสร้าง: โยซูเกะ คิโนชิตะ
กำกับภาพ: ชิงยะ คูวาบาระ
ตัดต่อ: เค็นคาโร สึโบเนะ
ดนตรีประกอบ: ฮารูมิ ฟูกิ
บริษัทผู้สร้าง:   โทเอแอนิเมชัน  ยูเมตะคอมพานี  
ผู้จัดจำหน่าย: บริษัทโทเอ วอร์เนอร์บราเธอส์ (ประเทศไทย)
วันฉาย:  27 ตุลาคม พ.ศ. 2566[ต้องการอ้างอิง]   2 พฤศจิกายน พ.ศ. 2566  8 พฤศจิกายน พ.ศ. 2566  16 พฤศจิกายน พ.ศ. 2566  29 พฤศจิกายน พ.ศ. 2566  30 พฤศจิกายน พ.ศ. 2566
ความยาว: 87 นาที
ประเทศ: ญี่ปุ่น
ภาษา: ญี่ปุ่น
ดิจิมอนแอดเวนเจอร์ 02 เดอะ บิกินนิง (ดิจิมอนแอดเวนเจอร์ 02 The Beginning) (ญี่ปุ่น: デジモンアドベンチャー02 THE BEGINNING; โรมาจิ: Dejimon Adobenchā Zero Tsū Za Biginingu; ทับศัพท์: Digimon Adventure 02 The Beginning) เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี เข้าฉายในโรงภาพยนตร์ในประเทศญี่ปุ่นเมื่อวันที่ 27 ตุลาคม พ.ศ. 2566
ในส่วนประเทศไทย ผู้นำเข้าการฉายภาพยนตร์คือ บริษัท วอร์เนอร์บราเธอส์ ประเทศไทย และ บริษัท การ์ตูนคลับมีเดีย เข้าฉายในรอบพิเศษเมื่อวันที่ 27 ตุลาคม ตรงกับวันฉายในญี่ปุ่น และรอบปกติเข้าฉายเมื่อวันที่ 2 พฤศจิกายน พ.ศ. 2566
ภาพรวม > การสร้าง

เมื่อเดือนสิงหาคม พ.ศ. 2564 ได้มีประกาศสร้างภาพยนตร์เรื่องนี้ โดยนำทีมงานจากผลงานก่อนหน้านี้อย่าง ดิจิมอนแอดเวนเจอร์ Last Evolution คิซึนะ ทั้ง โทโมฮิซะ ทานิงูจิ ผู้กำกับภาพยตร์, อากัตสึกิ ยามาโตยะ ผู้เขียนบทภาพยนตร์ และโยซูเกะ คิโนชิตะ ผู้อำนวยการสร้าง โดยเนื้อหาของเรื่องได้นำเสนอเรื่องราวของกลุ่มเด็กที่ถูกเลือกจาก ดิจิมอนแอดเวนเจอร์ 02 ซึ่งยังใช้เสียงพากย์ตัวละครชุดเดิมจากผลงานก่อนหน้านี้ รวมถึงเปิดตัวคีย์วิชวลที่มาพร้อมกับคำเปรยว่า ฉันคือเด็กผู้ถูกเลือกคนแรกของโลก ซึ่งนั่นก็คือการเปิดตัว ตัวละครใหม่ที่ปรากฏตัวเฉพาะในภาพยนตร์ซึ่งนั่นก็คือ โอวาดะ รุย พร้อมเปิดตัวผู้ให้เสียงตัวละครคือ เมงูมิ โองาตะ
นักพากย์

เมงูมิ โองาตะ (ซ้าย) และริเอะ คูงิมิยะ (ขวา) พากย์เสียงสองตัวละครใหม่
| ตัวละคร | ญี่ปุ่น | ไทย |
| --- | --- | --- |
| โมโตมิยะ ไดสุเกะ | ฟูกูจูโร คาตายามะ | อภิชิต ลิขิตลิ้มปรีชา |
| อิจิโจจิ เคน | อาร์เทอร์ เลาซ์เบรี | พัฒน์เตชินท์ ศศิพัฒนธาดา |
| อิโนอุเอะ มิยาโกะ | อายากะ อาซาอิ | นันทนาพร ประสมศรี |
| ฮิดะ อิโอริ | โยชิตากะ ยามายะ | กันตภณ มุ่ยบง |
| ทาคาอิชิ ทาเครุ | จุงยะ เอโนกิ | พิพิฒน์ บุญสิทธิเลิศ |
| ยางามิ ฮิคาริ | มาโอะ อิจิมิจิ (MAO) | ณัชชา พงศ์สุปาณี (MindaRyn) |
| โอวาดะ รุย | เมงูมิ โองาตะ | เฉลิมพล แพทย์คดี พิมพิดา พิทักษ์สงคราม (วัยเด็ก) |
| วีมอน | จุงโกะ โนดะ | รติมา ชุติชูเดช |
| เอ็กซ์วีมอน | จุงโกะ โนดะ | จิตติ รุ่งโนรี |
| ฮอว์คมอน | โคอิจิ โทจิกะ | ภูเบศ พัฒน์ปรีชา |
| อาร์มาดิมอน | เมงูมิ อูราวะ | กรรัตน์ วงศ์เวชสวัสดิ์ |
| พาตามอน | มิวะ มัตสึโมโตะ | ณัญญาณัฏฐ์ นิธิญากรณ์ |
| แองเจมอน | มิวะ มัตสึโมโตะ | รัฐศักดิ์ สิงหกุล |
| เทลมอน | ยูกะ โทกูมิตสึ | นพัตร ลิ้มส่งสวัสดิ์ |
| วอร์มมอน | นาโอซูมิ ทากาฮาชิ | ภัทรสุดา เติมมหาวงษ์ |
| สติงมอน | นาโอซูมิ ทากาฮาชิ | วิชญภาส ธรรมถุติ |
| อุกโกมอน | ริเอะ คูงิมิยะ | มนัสนันท์ เพชรดำรงค์สกุล |
| ผู้บรรยายเรื่อง | ฮิโรอากิ อาราตะ | พิพิฒน์ บุญสิทธิเลิศ |
การเข้าฉาย

ดิจิมอนแอดเวนเจอร์ 02 The Beginning ในประเทศญี่ปุ่นได้มีการเปิดรอบพิเศษก่อนฉายจริงเมื่อวันที่ 5 ตุลาคม พ.ศ. 2566 ที่โรงภาพยนตร์ Shinjuku Wald 9 และฉายในรอบปกติทุกโรงภาพยนตร์ในญี่ปุ่นเมื่อวันที่ 27 ตุลาคม พ.ศ. 2566
ในส่วนประเทศไทย กำหนดการแรกนั้นจะฉายในโรงภาพยนตร์ในประเทศไทยภายในวันที่ 27 ตุลาคม ซึ่งตรงกับวันฉายรอบปกติในประเทศญี่ปุ่น แต่ทว่า ได้มีการปรับเปลี่ยนให้เป็นฉายรอบพิเศษก่อน และได้เลื่อนวันฉายรอบปกติในโรงภาพยนตร์ประเทศไทยเป็นวันที่ 2 พฤศจิกายน พ.ศ. 2566 แทน
แหล่งข้อมูลอื่น

เว็บไซต์อย่างเป็นทางการ
ทวาปรยุค

ทวาปรยุค (เทวนาครี: द्वापर युग) มีอายุ 864,000 ปี บุคคลที่เกิดในยุคนี้จะเป็น"สัตบุรุษ" คือผู้ที่มาจากสวรรค์ และบุคคลที่เป็น "อันธพาล" คือผู้ที่มาจากอบายภูมิ ในสัดส่วนที่เท่ากันคือร้อยละ 50 ต่อ 50 นับเป็นยุคที่ 3 จากยุคทั้ง 4 มีพรรณนาเอาไว้ในคัมภีร์ของฮินดู ว่าทวาปรยุค อยู่ถัดจากเตรตยุค และมีกลียุคตามมา ในปุราณะพรรณนาไว้ว่า ทวาปรยุคสิ้นสุดลงเมื่อพระกฤษณะกลับคืนสู่วิมานที่ประทับในไวกูณฐ์
ในยุคนี้โคธรรม ยืนสองขา (หากใช้สัญลักษณ์เป็นเสาหลัก ก็ว่าเหลือสองต้น) ตามความเชื่อฮินดู พระวิษณุมีผิวเหลือง พระเวทจะถูกแบ่งเป็น 4 เล่ม คือ ฤคเวท, สามเวท, ยชุรเวท และอาถรรพเวท ในยุคนี้พราหมณ์มีความรู้สอง หรือสามเวท แต่ไม่ใคร่ได้ศึกษาครบเวททั้งสี่
ดิอันเซ็นเซอด์ไลบรารี

| --- | --- |


นักพัฒนา: Berlin DDB, BlockWorks, MediaMonks, รีพอเตอส์วิเธาท์บอร์เดอส์
วันที่เปิดตัว: 12 มีนาคม 2020; 4 ปีก่อน (2020-03-12)
ประเภท: แผนที่และเซิร์ฟเวอร์ไมน์คราฟต์
เว็บไซต์: www.uncensoredlibrary.com
ดิอันเซ็นเซอด์ไลบรารี (The Uncensored Library) เป็นเซิร์ฟเวอร์และแผนที่ในเกมไมน์คราฟต์ ปล่อยโดยรีพอเทอส์วิเธาท์บอร์เดอส์ (Reporters without Borders) และผลิตโดยบล็อกเวิคส์ (BlockWorks), ดีดีบีเบอร์ลิน (DDB Berlin), และ มีเดียมองส์ (MediaMonks) จัดทำขึ้นเพื่อหลีกเลี่ยงการเซ็นเซอร์ข้อมูลข่าวสาร ในประเทศที่ไม่มีเสรีภาพสื่อ ภายในหอสมุดนี้ประกอบด้วยการรายงานข่าวที่ถูกปิดกั้นและห้ามเผยแพร่ในประเทศเม็กซิโก ประเทศรัสเซีย ประเทศเวียดนาม ประเทศซาอุดิอาระเบีย และ ประเทศอียิปต์ หอสมุดนี้เปิดตัวเมื่อวันที่ 12 มีนาคม 2020 ซึ่งตรงกับวันต่อต้านการเซ็นเซอร์ทางไซเบอร์ ในปัจจุบัน หอสมุดสามารถเข้าถึงได้ผ่านทางการดาวน์โหลดแผนที่จากเว็บทางการ หรือเชื่อมต่อเข้ากับเซิร์ฟเวอร์ของหอสมุด
การออกแบบ

หอสมุดนั้นเป็นโครงการขนาดใหญ่ สร้างขึ้นด้วยสถาปัตยกรรมนีโอคลาสสิก เช่น หอสมุดสาธารณะนิวยอร์ก ในการก่อสร้างหอสมุดใช้บล็อกในเกมไปมากกว่า 12.5 ล้านบล็อก
รูปแบบ

ประเทศห้าประเทศและโครงการ Reporters without Borders มีปีกในอาคารเป็นของตนเอง ภายในประกอบด้วยบทความต่าง ๆ จัดแสดงในรูปของหนังสือเป็นภาษาอังกฤษและภาษาแรกที่บทความนั้นเขียน บทความเหล่านี้โดยทั่วไปพูดถึงการเซ็นเซอร์ การลงโทษที่ไม่เป็นธรรม และบทวิพากษ์วิจารณ์รัฐบาลอื่น ๆ สถาปัตยกรรมภายในของแต่ละปีกของแต่ละประเทศแสดงถึงสถานการณ์และอุปสรรคของการทำข่าวในประเทศนั้น ๆ นอกจากนี้ภายในโถงกลางเป็นการจัดแสดงเกี่ยวกับดัชนีเสรีภาพสื่อและสถานการณ์ในแต่ละประเทศที่ดัชนีครอบคลุม ภายในหอสมุดมีหนังสือรวมทั้งสิ้น 200 เล่มที่ต่างกัน
คำตอบรับ

หลังเปิดบริการแล้ว โครงการนี้กลายเป็นกระแสทั่วสื่อสังคม และเป็นจุดเด่นในสื่อต่าง ๆ ทั่วไป เช่น บีบีซี, ดีดับเบิลยูนิวส์, ซีเอ็นบีซี, ซีเอ็นเอ็น, เทคครันข์, เดอะเวิร์จ, กิซโมโด, เอ็นแกตเจ็ต, แมชเอเบิล, พีซีเกมเมอร์ และซีนเวิลด์แมกกาซีน
ทวารกา

| ทวารกา |
| --- | --- |
นคร
ทวารกาธีศมนเทียร
ทวารกา
พิกัด: 22°14′47″N 68°58′00″E﻿ / ﻿22.24639°N 68.96667°E﻿ / 22.24639; 68.96667
ประเทศ: อินเดีย
รัฐ: คุชราต
อำเภอ: เทวภูมิทวารกา
ความสูง: 0 เมตร (0 ฟุต)
ประชากร (ค.ศ. 2011)
 • ทั้งหมด: 38,873 คน
เขตเวลา: UTC+5:30 (IST)
ทะเบียนพาหนะ: GJ-37
ทวารกา [ทะ-วา-ระ-กา] (อักษรโรมัน: Dwarka, ออกเสียงไฟล์:Dwarka.ogg) เป็นนครและเทศบาลใน อำเภอเทวภูมิทวารกา รัฐคุชราต ประเทศอินเดีย นครทวารกาตั้งอยู่บนฝั่งแม่น้ำโคมตี ปากอ่าวกูตจ์ หันหน้าออกทะเลอาหรับ มีประชากร 38,873 คน (ค.ศ. 2011)
เศรษฐกิจของเมืองส่วนใหญ่ได้มาจากการท่องเที่ยว ทวารกาเป็นหนึ่งในสี่จารธม และหนึ่งในเจ็ดสัปตปุรีในอินเดีย
ตามธรรมเนียมปุราณะเชื่อว่าทวารกาเป็นราชธานีแห่งแรกของคุชราต ชื่อ "ทวารกา" แปลตรงตัวว่า "ทางเข้าออก" รวมถึงเคยปรากฏกล่าวถึงอยู่ในมหาภารตะ ตามตำนานระบุว่าพระกฤษณะประทับอยู่ที่ทวารกาหลังปราบกัมสาได้ที่มถุรา ตำนานเรื่องการเดินทางและประทับของพระกฤษณะในทวารกานี้มีอิทธิพลอย่างมากต่อวัฒนธรรมคุชราตจนถึงปัจจุบัน นอกจากนี้ยังเชื่อกันว่าพระกฤษณะได้บันดาลให้เกิดแผ่นดินขนาด 12 โยชน์ (96 ตารางกิโลเมตร) ขึ้นมาจากท้องน้ำให้กับเมืองทวารกา
ตาควาย

ตาควาย สามารถหมายถึง
ปราสาทตาควาย ปราสาทขอมในจังหวัดสุรินทร์
เอื้องตาควาย หรือ เอื้องช้างน้าว ชื่อวิทยาศาสตร์ Dendrobium pulchellum Roxb. ex Lindl.
ขนมตาควาย ขนมไทยชนิดหนึ่ง
ตากใบ

ตากใบ หมายถึงพื้นที่ในจังหวัดนราธิวาสและวัฒนธรรมที่เกี่ยวข้องกับพื้นที่ดังกล่าว
อำเภอตากใบ เป็นอำเภอในจังหวัดนราธิวาส มีเขตแดนติดรัฐกลันตัน ประเทศมาเลเซีย
เทศบาลเมืองตากใบ เป็นองค์กรปกครองส่วนท้องถิ่นระดับเทศบาลเมือง ในจังหวัดนราธิวาส
กรณีตากใบ เป็นเหตุการณ์ความรุนแรงเมื่อวันที่ 25 ตุลาคม พ.ศ. 2547 ที่อำเภอตากใบ มีผู้เสียชีวิตอย่างน้อย 85 คน
ภาษาไทยถิ่นใต้สำเนียงตากใบ หรือ ภาษาเจ๊ะเห เป็นภาษาไทยถิ่นใต้กลุ่มหนึ่ง ที่พูดกันมากตั้งแต่บริเวณอำเภอปานาเระและอำเภอสายบุรี จังหวัดปัตตานี ลงไปจนถึงชายแดนไทย-มาเลเซียฝั่งตะวันออก โดยเฉพาะในอำเภอตากใบ จังหวัดนราธิวาส
จอห์น ที ทอมป์สัน

| จอห์น ที ทอมป์สัน |
| --- | --- |
ภาพถ่ายทอมป์สัน
ชื่อเกิด: จอห์น ทาเลียเฟอร์โร ทอมป์สัน
เกิด: 31 ธันวาคม ค.ศ. 1860(1860-12-31) นิวพอร์ต รัฐเคนทักกี สหรัฐ
เสียชีวิต: 21 มิถุนายน ค.ศ. 1940(1940-06-21) (79 ปี) เกรตเน็ก รัฐนิวยอร์ก สหรัฐ
สุสาน: Alpine Cemetery
รับใช้:  สหรัฐ
แผนก/สังกัด:  กองทัพบกสหรัฐ
ประจำการ: 1882-1914, 1917-1918
ชั้นยศ: นายพลจัตวา
บำเหน็จ: Distinguished Service Medal
งานอื่น: ผู้ก่อตั้งบริษัท Auto-Ordnance
จอห์น ทาเลียเฟอร์โร(เสียงอ่านภาษาอิตาลี: [ˌtaljaˈfɛrro]) (ถูกเปลี่ยนเป็นภาษาอังกฤษเป็น  "โทลลิเวอร์") ทอมป์สัน (31 ธันวาคม ค.ศ. 1860 - 21 มิถุนายน ค.ศ. 1940) เป็นเจ้าหน้าที่นายทหารแห่งกองทัพบกสหรัฐที่เป็นที่รู้จักกันเป็นอย่างดีในฐานะผู้ประดิษฐ์ปืนกลมือทอมป์สัน
ชีวิตช่วงต้น

เกิดในวันที่ 31 ธันวาคม ค.ศ. 1860 ในเมืองนิวพอร์ต รัฐเคนทักกี ทอมป์สันได้เติบโตขึ้นในสถานีกองทัพบกและตัดสินใจเลือกอาชีพทหาร เมื่ออายุสิบหกปี พ่อของเขาคือ พันโท เจมส์ ทอมป์สัน ส่วนแม่ของเขาคือ มาเรีย ทาเลียเฟอร์โร ภายหลังจากหนึ่งปีที่มหาวิทยาลัยอินเดียนาในปี ค.ศ. 1877 เขาได้รับการนัดหมายเพื่อเข้าศึกษาที่สถาบันวิชาทหารสหรัฐ ซึ่งได้จบการศึกษาในปี ค.ศ. 1882
สถานีปฏิบัติหน้าที่แห่งแรกของเขาอยู่ในบ้านเกิดของเขาที่เมืองนิวพอร์ต  ซึ่งเขาได้รับมอบหมายให้เป็นทหารปืนใหญ่ที่ 2 ยศร้อยตรี จากนั้นเขาก็ได้เข้าเรียนในโรงเรียนวิศวกรรมและปืนใหญ่ และในที่สุดก็ได้รับมอบหมายให้เป็นกรมสรรพาวุธของกองทัพบกในปี ค.ศ. 1890 ซึ่งเขาใช้เวลาที่เหลือในอาชีพทหารของเขา ในช่วงเวลานี้ เขาได้ริเริ่มเชี่ยวชาญในอาวุธปืนขนาดเล็ก
สงครามสเปน-อเมริกา

ในช่วงเริ่มต้นของสงครามสเปน-อเมริกา ทอมป์สันได้รับเลื่อนตำแหน่งยศเป็นพันโท และถูกส่งไปยังแทมปา รัฐฟลอริดา ในตำแหน่งหัวหน้าเจ้าหน้าที่กรมสรรพาวุธสำหรับผู้บัญชาการในการทัพคิวบา นายพล วิลเลียม อาร์ ชาร์ฟเตอร์ ในขณะที่กองทัพบกที่เหลือจะต้องเผชิญพบกับปัญหาทางด้านโลจิสติกส์ ทอมป์สันได้จัดการปฏิบัติการจัดส่งอาวุธยุทโธปกรณ์แก่คิวบาได้อย่างมีประสิทธิภาพ อาวุธยุทโธปกรณ์มากกว่า 18,000 ตัน ได้ถูกโยกย้ายไปยังสนามรบจากกองบัญชาการแทมปาของเขาโดยปราศจากอุบัติเหตุใด ๆ ทอมป์สันได้รับเลือนตำแหน่งยศเป็นพันเอก ซึ่งเป็นคนที่อายุน้อยที่สุดในกองทัพบกในช่วงเวลานั้น
สงครามครั้งนี้ได้ทำให้ทอมป์สันได้สัมผัสอาวุธปืนแบบอัตโนมัติเป็นครั้งแรก ตามคำร้องขอจากร้อยตรี จอห์น เอช ปาร์คเกอร์ ทอมป์สันได้จัดเตรียมหน่วยทหารปืนกลเกตตาลิงอย่างไม่เป็นทางการ ด้วยอาวุธปืนจำนวนสิบห้ากระบอกและกระสุนปืนจำนวนมาก ทั้งหมดได้ถูกส่งไปยังคิวบาโดยอำนาจของทอมป์สันแต่เพียงผู้เดียว หน่วยทหารนี้มีบทบาทที่สำคัญในยุทธการที่เนินเขาซานฮวนในเวลาต่อมา
หลังสงคราม ทอมป์สันได้รับการแต่งตั้งเป็นหัวหน้ากองพลอาวุธขนาดเล็กสำหรับกรมสรรพาวุธ ในขณะที่ได้ดำรงตำแหน่ง เขาได้ควบคุมดูแลในการพัฒนาปืนเล็กยาว เอ็ม1903 สปริงฟิลด์ และได้เป็นประธานคณะกรรมการกรมสรรพาวุธที่อนุมัติรับรองแก่ปืนพก เอ็ม1911 ในช่วงเวลาต่อมา เขาได้วางแผนทำการทดสอบที่แปลกประหลาด คือทำการยิงอาวุธปืนไปที่ซากศพมนุษย์ที่บริจาคมาและวัวที่มีชีวิตเพื่อประเมินประสิทธิภาพของกระสุน
สงครามโลกครั้งที่หนึ่ง

สงครามโลกครั้งที่หนึ่งได้อุบัติขึ้นในยุโรปในปี ค.ศ. 1914 และทอมป์สันได้เข้าข้างฝ่ายสัมพันธมิตร เนื่องจากสหรัฐไม่ได้เข้าร่วมสงครามทันทีและเนื่องจากเขาได้ตระหนักถึงความต้องการอาวุธขนาดเล็กในยุโรป (เช่นเดียวกับโอกาสในการทำกำไรจำนวนมาก) ทอมป์สันได้ลาออกจากกองทัพบกในเดือนพฤศจิกายนของปีนั้นและเข้าทำงานในตำแหน่งหัวหน้าวิศวกรของบริษัทอาวุธปืนเรมิงตัน ในขณะที่อยู่ในบริษัท เขาได้ดูแลการก่อสร้าง Eddystone Arsenal ในเชสเตอร์ รัฐเพนซิลเวเนีย ซึ่งเป็นโรงงานผลิตอาวุธขนาดเล็กที่ใหญ่ที่สุดในโลกในช่วงเวลานั้น ได้ทำการผลิตอาวุธปืนอย่างปืนเล็กยาว แพทเทิร์น 1914 เอ็นฟิลด์ สำหรับกองทัพบกบริติช และปืนเล็กยาวรุ่นโมซิน-นากองท์ สำหรับรัสเซีย
การนำเสนอสงครามสนามเพลาะในสงครามโลกครั้งที่หนึ่งได้เปลี่ยนยุทธวิธีไปอย่างมาก และในปี ค.ศ. 1916 ทอมป์สันได้ทำการทดลองอาวุธปืนขนาดเล็กแบบอัตโนมัติอีกครั้ง ครั้งนี้ ได้พยายามที่จะออกแบบอาวุธปืนที่กองกำลังทหารสามารถใช้งานได้เพื่อกวาดล้างศัตรูในสนามเพลาะ สิ่งที่เขาเรียกว่า "ไม้กวาดสนามเพลาะ" ทอมป์สันได้ศึกษาการออกแบบหลายครั้งและประทับใจกับระบบ delayed-blowback breech ที่ถูกออกแบบโดย จอห์น บลิช ผู้บัญชาการในกองทัพเรือสหรัฐ ด้วยการเป็นหุ้นส่วนของบลิช ทำให้ทอมป์สันได้รับเงินร่วมทุนที่จำเป็นในการก่อตั้งบริษัท Auto-Ordnance และเริ่มทำงานด้านการออกแบบในสิ่งที่กลายเป็นปืนกลมือทอมป์สันในที่สุด
เมื่อสหรัฐได้เข้าร่วมสงครามในที่สุดในปี ค.ศ. 1917 ทอมป์สันกลับเข้าสู่กองทัพบกและได้รับเลื่อนตำแหน่งยศเป็นนายพลจัตวา เขาได้ดำรงตำแหน่งเป็นผู้อำนวยการคลังสรรพาวุธตลอดช่วงที่เหลือของสงคราม ซึ่งเขาสามารถดูแลการผลิตอาวุธปืนขนาดเล็กทั้งหมดให้กับกองทัพบก สำหรับการปฏิบัติหน้าที่ในครั้งนี้ เขารับเหรียญปฏิบัติหน้าที่ดีเด่น(Distinguished Service Medal)  เขาได้ลาออกจากกองทัพอีกครั้งในช่วงหลังสงครามในเดือนธันวาคม ค.ศ. 1918 และกลับมาทำงานต่อเพื่อทำให้ "ปืนทอมมี" ได้เสร็จสมบูรณ์
แต่เดิม ทอมป์สันได้ดำเนินตามแนวคิวของปืนเล็กยาวอัตโนมัติ: ปืนเล็กยาวที่ใช้หลักการ delayed-blowback ของบลิช เพื่อหลีกเลี่ยงความซับซ้อนของหลักการสะท้อนและหลักการทำงานด้วยแก๊ส การทดสอบพบว่าปัญหาทางทหารด้วยกระสุนขนาด .30-06 นั้นทรงพลังเกินกว่าที่จะทำงานได้อย่างน่าพอใจโดยใช้ระบบของบลิช
ในที่สุด ทอมป์สันก็ได้ตัดสินใจใช้กระสุนขนาด .45 แบบเดียวกันในปืนกลมือทอมป์สันที่เขาได้ตรวจสอบแล้วว่า สามารถใช้ได้กับเอ็ม1911 ในขณะที่อยู่ในกองทัพบก อาวุธดังกล่าวได้รับการจดสิทธิบัตรในปี ค.ศ. 1920 แต่แหล่งที่มาสำคัญของสัญญาได้สิ้นสุดลงด้วยการสงบศึก ดังนั้น ทอมป์สันจึงได้ขายอาวุธดังกล่าวให้กับหน่วยงานบังคับใช้กฎหมายของพลเรือน ซึ่งได้ซื้อมันในปริมาณที่น่านับถือ อย่างไรก็ตาม ในปี ค.ศ. 1928 ยอดขายได้ตกต่ำลงทำให้บริษัทเข้าสู่วิกฤตทางการเงินและทอมป์สันได้ถูกแทนที่เป็นหัวหน้าบริษัท Auto-Ordnance
เสียชีวิต

ทอมป์สันได้เสียชีวิต เมื่ออายุ 79 ปี ในวันที่ 21 มิถุนายน ค.ศ. 1940 และศพถูกฝังไว้ที่บริเวณสถาบันวิชาทหารสหรัฐในเวสต์พอยต์ รัฐนิวยอร์ก ไม่นานภายหลังจากที่เขาเสียชีวิต ปรากฏว่าสหรัฐได้เข้าร่วมสงครามโลกครั้งที่สอง ทำให้กองทัพบกได้สั่งซื้อปืนกลมือทอมป์สันในจำนวนปริมาณมากและถูกนำไปใช้อย่างกว้างขวางในช่วงความขัดแย้งนั้น
นายพล จอห์น ที ทอมป์สันกำลังถือปืน เอ็ม1921
ตากะปอ

| ตากะปอ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Gentianaceae
สกุล:: Swertia
สปีชีส์:: S.  calcicola
ชื่อทวินาม
Swertia calcicola 

ตากะปอ ชื่อวิทยาศาสตร์:  Swertia calcicola เป็นพืชในสกุลหญ้าดอกลาย วงศ์ Gentianaceae เป็นไม้ล้มลุกอายุปีเดียว กิ่งเป็นสี่เหลี่ยม ไม่ค่อยแตกกิ่ง ใบเดี่ยว ออกตรงข้าม ปลายใบแหลม ดอกช่อ มีดอกย่อยจำนวนมาก กลีบดอกสีขาวมีลายสีม่วงตามยาว มีต่อมสีเขียว 2 ต่อมที่โคนกลีบดอก ผลแก่แล้วแตกเป็นสองพู เมล็ดขนาดเล็ก มีจำนวนมาก เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 4 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
ซีโร่ (เพลงซีล)

| "ZERO" |
| --- | --- |

เพลงโดยซีล
วางจำหน่าย: 5 กรกฎาคม พ.ศ. 2559
แนวเพลง: ซิมโฟนิคร็อก
ความยาว: 4:18
ค่ายเพลง: มิวสิกมูฟเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฟองเบียร์ (ปฏิเวธ อุทัยเฉลิม)

มิวสิกวิดีโอ
"ZERO" ที่ยูทูบ
 
ZERO เป็นซิงเกิลของ ซีล ในปี พ.ศ. 2559 สังกัดค่ายเพลงมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 5 กรกฎาคม พ.ศ. 2559
โดย Zero ในความหมายของเพลงนี้ เปรียบเสมือนพลังงานบวกที่อยากส่งถึงคนฟังเพื่อเป็นกำลังใจในการใช้ชีวิตให้ได้ลองทำในสิ่งที่ไม่เคย หรือไม่กล้า พวกเขาเชื่อว่าความสำเร็จเริ่มจากกล้าลงมือเท่านั้น
เนื้อหาเป็นเรื่องราวที่เป็นไปไม่ได้ แต่ขอเพียงคุณมีความกล้าที่จะก้าวผ่านเท่านั้น เพลงนี้เหมือนเราต้องต่อสู้กับตัวเองอีกครั้งนึง ต้องแนะนำตัวเองใหม่เหมือนเริ่มจากศูนย์
การตอบรับ

เพลง ZERO ได้อันดับสูงสุด 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 18
ตาคัตศรีปัฏนาสาหิบ

| ตัขตะศรีหริมันทิรจิ, ปัฏนาสาหิบ |
| --- | --- |
ตัชตะศรีหริมันทิรจิแห่งปัฏนาสาหิบ
ศาสนา
ศาสนา: ศาสนาซิกข์
ที่ตั้ง
ที่ตั้ง: ปัฏนา
รัฐ: พิหาร
ประเทศ: อินเดีย
สถาปัตยกรรม
ผู้สร้าง: มหาราชา รันจิต สิงห์
เสร็จสมบูรณ์: คริสต์ศตวรรศที่ 18 (สร้างครั้งแรก) 1839 (สร้างครั้งที่สอง) 1954 (สร้างครั้งสุดท้าย)
เว็บไซต์
takhtsripatnasahib.com
ตัขตะศรีปัฏนาสาหิบ หรือ หริมันทิรสาหิบแห่งปัฏนา คือคุรุทวาราในปัฏนาสาหิบ, ปัฏนา, รัฐพิหาร ประเทศอินเดีย และเป็นหนึ่งในปัญจตัขตะ คือคุรุทวาราที่สำคัญที่สุดห้าแห่งของศาสนาซิกข์ ตัขตะนี้สร้างขึ้นเพื่อระลึกถึงคุรุโควินทสิงห์ คุรุซิกข์ คนที่ 10 ผู้เกิดในเมืองปัฏนาแห่งนี้เมื่อปี 1666 ตัขตะนี้สร้างขึ้นโดยรันจิต สิงห์ มหาราชาแรกของจักรวรรดิซิกข์ ผู้สร้างคุรุทวาราอีกหลายแห่งในอนุทวีปอินเดียเช่นกัน อาคารปัจจุบันสรเงขึ้นในคริสต์ทศวรรศที่ 1950
คุรุโควินทสิงห์เกิดและเติบโตในพิหารหลายปีก่อนจะย้ายไปอนันตะปุระ นอกเหนือจากการเป็นที่เกิดของท่านแล้ว คุรุนานักและคุรุเตฆหบดูร์ยังเคยมาเยี่ยมเยียนเมืองปัฏนานี้ด้วย
จิไรยะ (นารุโตะ)

สำหรับความหมายอื่น ดูที่ จิไรยะ
| --- | --- |
จิไรยะ  อายุ 54 ปี 
จิไรยะ
ชื่อภาษาญี่ปุ่น: 自来也
โรมะจิ: Jiraiya
ปรากฏตัวตอนแรก: ไม่ปรากฏ
สังกัด: หมู่บ้านโคโนฮะ
อาจารย์: โฮคาเงะรุ่นที่ 3
ลูกศิษย์: นางาโตะ, ยาฮิโกะ, โคนัน, นามิคาเสะ มินาโตะ, อุซึมากิ นารูโตะ
ทีม: ทีมฮิรุเซ็น, Ame Orphans, ทีมจิไรยะ
ขั้น: Part I: โจนิน
วันเกิด: 11 พฤศจิกายน
กรุ๊ปเลือด: B
ฉายา: เซียนกบ-สามนินจาในตำนาน
หมวดหมู่ นินจาคาถาโอ้โฮเฮะ
จิไรยะ (ญี่ปุ่น: 自来也; โรมาจิ: Jiraiya; ทับศัพท์: จิระอิยะ) เกิดวันที่ 11 พฤศจิกายน (วันที่สมมุติ) ตัวละครการ์ตูนจากเรื่อง นินจาคาถาโอ้โฮเฮะ